open-index/open-wikipedia-markdown huggingface dataset:
Bjørn Breigutu

**Bjørn Breigutu** (født 25. april 1924, død 29. juni 2004) var en norsk filmskaper.

## Biografi
Bjørn Breigutu var utdannet innen tegning ved Statens håndverks- og kunstindustriskole. Han jobbet for Norsk Film A/S på Jar utenfor Oslo fra 1946 og hadde sin første klipp i 1950 med Filmavisen. Etterhvert ble han Arne Skouens faste klipper. I alt klippet han 26 spillefilmer og regisserte over 60 kortfilmer. Som fagforeningsmann var han med på å starte Norsk Filmforbund.  Hans virke er beskrevet av Gunnar Iversen i  *Portrett av en usynlig mann – Om Bjørn Breigutu og hans filmer* (1989).

Han var den første som ble tildelt Amandakomiteens ærespris under den første utdelingen av Amandaprisen i 1985 og fikk Norsk Filmforbunds ærespris i 1993.

## Priser
* Statens filmstipend 1961, for studier i utlandet
* Amandaprisen 1985, Amandakomiteens ærespris
* Norsk Filmforbunds ærespris, 1993

## Filmer
* *[[Kampen om tungtvannet (film)|Kampen om tungtvannet]]* 1948, medarbeider
* *[[Døden er et kjærtegn]]* 1949, skuespiller
* *[[Brudebuketten]]* 1953, regi og manus
* *[[Aldri annet enn bråk]]* 1954, klipp
* *[[Det brenner i natt!]]* 1955, klipp
* *[[Fjols til fjells]]* 1957, klipp
* *[[Ni liv (film)|Ni liv]]* 1957, klipp
* *[[Pastor Jarman kommer hjem]]* 1958, klipp
* *[[Herren og hans tjenere]]* 1959, klipp
* *[[Omringet]]* 1960, klipp
* *[[I faresonen]]* 1961, regi
* *[[Bussen (film)|Bussen]]* 1961, klipp
* *[[Hans Nielsen Hauge (film)|Hans Nielsen Hauge]]* 1961, regi
* *[[Kalde spor (film)|Kalde spor]]* 1962, klipp
* *[[Freske fraspark]]* 1963, regi og manus
* *[[Klokker i måneskinn]]* 1964, klipp
* *[[Pappa tar gull]]* 1964, klipp
* *[[Vaktpostene]]* 1965, klipp
* *[[Skrift i sne]]* 1966, klipp
* *[[Reisen til havet]]* 1966, klipp
* *[[Musikanter]]* 1967, klipp
* *[[An-Magritt (film)|An-Magritt]]* 1969, klipp
* *[[Solen (film)|Solen]]* 1970 kortfilm, regi
* *[[Så de vant vår rett]]* 1973 kortfilm om fraflyttingen av Dønnesfjorden
* *[[Krypskyttere]]* 1982, klipp
* *[[Hockeyfeber]]* 1983, klipp
* *[[Orions Belte]]* 1985, klipp
* *[[Feldmann saken]]* 1987, klipp
* *[[Turnaround (film)|Turnaround]]* 1987, klipp
* *[[Folk og røvere i Kardemomme by (film)|Folk og røvere i Kardemomme by]]* 1988, klipp

## Referanser


## Eksterne lenker
* 
*
United Self-Defense Forces

**United Self-Defense Forces** eller **Group of Colombia** er en paraplyorganisasjon for alle regionale paramilitære grupper i Colombia som alle har til hensikt å beskytte ulike lokale økonomiske, sosiale og politiske interesser ved å bekjempe opprørere i sine områder. Det er anslått at organisasjonen har mer enn 20 000 soldater. Gruppen blir betraktet som en terroristorganisasjon av mange land og organisasjoner, inkludert USA og EU. 

Organisasjonen ble dannet i april 1997, og de hevder at deres primære målet er å beskytte sine sponsorer og støttespillere fra opprørere og deres aktiviteter, fordi den colombianske stat historisk sett aldri har klart å gjøre det.

Selv om det blir hevdet at gruppe ble demobilisert i begynnelsen av 2006, så har det vært flere drapstrusler som har blitt utstedt av dem etter det. Ett eksempel på dette var den 8. mai 2008, da ansatte i en radiostasjon som het Sarare FM stereo mottok en melding der det sto "Av velvære for deg og dine kjære, ikke bland deg i ting som ikke angår en radio stasjon.

Ifølge det colombianske politidirektoratet gjennomførte gruppen i de første ti månedene av 2000 804 attentatet, 203 kidnappinger, og 75 massakrer med til sammen 507 ofre.

Tidlig i mai 2004 arresterte venezuelanske myndigheter minst 100 personer som de anklaget for å være colombianske paramilitære og intrigante, sammen med deler av den venezuelanske opposisjonen, for å begynne en serie planlagte angrep mot tungt befestede militære mål i Caracas, som hadde sikte på å styrte president Hugo Chávez.
Temmelburken

**Temmelburken** (*[[Ture Sventon]]-prisen*) var en kulturpris som ble delt ut årlig til personer og institusjoner som påskjønnelse for innsats for svensk barne- og ungdomskultur. Prisen ble innstiftet av tidsskriftet ''Jury'' i 1999. Prisen ble delt ut på Bok- och biblioteksmässan i Göteborg, men ble lagt ned i 2009.

## Pristvinnere
* 2008 &ndash; Tomas Arvidsson
* 2007 &ndash; Åke Holmberg (posthumt)
* 2006 &ndash; Björn Hellberg
* 2005 &ndash; Thomas Stålberg, Per Wikström
* 2004 &ndash; Elsie Petrén
* 2003 &ndash; Helge Skoog
* 2002 &ndash; Cornelia Funke
* 2001 &ndash; Carl Johan De Geer, Magda Korotynska
* 2000 &ndash; Jan-Olof Ekholm
* 1999 &ndash; Svenska Barnboksinstitutet

## Referanser
Toivo Hyytiäinen

**Toivo «Topi» Armas Hyytiäinen** (født 12. november 1925 i Saarijärvi, død 21. oktober 1978 i Saarijärvi) var en finsk spydkaster.

Hyytiäinen fikk sitt internasjonale gjennombrudd med EM-gull i Brussel 1950, og to år senere tok han olympisk bronse på hjemmebane under OL i Helsingfors 1952 med et kast på 71,89. Dette ble lekenes eneste friidrettsmedalje til Finland.  

Hyytiäinens personlige rekord var på 78,98 og ble oppnådd i 1954.  

## Eksterne lenker
*
Demonoid

**Demonoid** er en privat BitTorrent-tracker for peer-to-peer-distribusjon av filer. Siden har et offentlig tilgjengelig søkeverktøy, selv om medlemskap er nødvendig for å laste ned torrents. Medlemskap krever iblant invitasjoner, og andre ganger kan alle delta. De som er medlem av siden, kan sende ut invitasjoner til andre.
## Eksterne lenker
*
Abbateggio

**Abbateggio** er en liten kommune og landsby i provinsen Pescara i regionen Abruzzo i Italia. Kommunen har flere frazioni: Catalano, Cusano, Di Mezzo, Le Piane, San Martino og Scalelle.

## Historie
De første dokumentene om landsbyens grunnleggelse er veldig gamle, men fra ukjent tid.

## Økonomi
Folket i Abbateggio livnærer seg først og fremst på blandet jordbruk. Innbyggerne holder husdyr og i avlingene vokser korn, oliven, vindruer og frukttrær. Ost og honning blir også produsert.

## Bygninger
I Cusano-distriktet i kommunen finnes ruiner av et slott fra antikken og andre bygninger fra tidlig middelalder.

## Kultur
### Festivaler og andre viktige dager
*Siste søndag i juli: Majella nasjonalpark litteraturpris deles ut 
*August: San Lorenzo – festmåltid av korn 
*7., 8. og 9. sept: San Lorenzo festival

## Referanser


## Eksterne lenker
*
Omringet

***Omringet*** er en prisbelønt norsk film fra 1960, regissert av Arne Skouen.

## Handling
Filmen beskriver hvordan motstandsmannen Knut Magne Haugland i 1944 opererte en illegal telegrafi-stasjon på Rikshospitalets tak under den andre verdenskrig.

## Medvirkende
Telegrafisten er Ivar Svendsen og Skouens kone, pianist Kari Øksnevad (f. 1926) spilte Rolf Kirkvaags kone, klaverpedagogen som ville hjelpe Alf Malland da han skulle besøke konen Henny Moan.  Da hverken Sverre Holm eller Tom Tellefsen  så tyskerne, var det vaktmesteren Egil Hjorth-Jenssen som trådte til, og Aud Schønemann som var sykesøster.

## Mottakelse
Ved premieren på Klingenberg kino den 12. september 1960 kom både Kronprins Harald, hans søster Prinsesse Ragnhild.  Det var første gang  Knut Magne Haugland tillot filmatisering av sine erfaringer i Milorg, og han ga da sine inntekter til veldedighet.

Den mottok Sølvklumpen for beste kinofilm og forhånds-hyllet for sin kryssklipping av temaene krig og barn.

## Referanser


## Eksterne lenker
*
Yoshimi Ozaki

**Yoshimi Ozaki** (født 1. juli 1981) er en japansk friidrettsutøver som konkurrerer i maraton.

Ozaki deltok i VM i halvmaraton i 2007 og kom på tredjeplass. Under VM 2009 i Berlin stilte hun opp i maraton, og tok sølvmedaljen bak kinesiske Bai Xue, med tiden 2:25.25.

## Personlig rekord
* Maraton – 2:23.30

## Referanser


## Eksterne lenker
*
Henry Model 1860

**Henry Model 1860**, også kjent som **Henry-riflen** eller bare **Henry**, er et magasinmatet repetergevær med bøylemekanisme. Våpenet ble utviklet på slutten av 1850-tallet av Benjamin Tyler Henry og produsert av *New Haven Arms Company*. New Haven Arms Company ble senere Winchester Repeating Arms og produserte forbedringer og videreutviklinger av Henry Modell 1860 i form av Winchester Modell 1866 og Modell 1873.

## Historie
Den originale Henry-riflen ble utviklet av Benjamin Tyler Henry som en forbedring av den mislykkede Volcanic Repeating Rifle.
Fra sommeren til oktober 1862 ble 900 rifler produsert. Da produksjonen nådde maks i 1864, lå produksjonen på 290 rifler i måneden.
Ved produksjonsslutt i 1866 var det blitt produsert ca. 14 000 våpen.
På det amerikanske samlermarkedet ligger prisen på en original Henry på $14 000 og oppover, og våpen er blitt solgt for så mye som $60 000 (i november 2006).

### Moderne produksjon
Det produseres i dag nye våpen, såkalte replicaer, av Henry-riflen. I 1973 kjøpte Louis Imperato våpenprodusenten Iver Johnson og begynte å lage en .22LR-versjon av M1 Karabin. I 1993 startet Imperato et firma som ble kalt Henry Repeating Arms Co. som produserer en .22LR-rifle som utseendemessig er lik Henry-rifler, men er mekanisk mer lik Marlin-bøylerepeterrifler. Firmaet har heller ingen tilknytning til Benjamin T. Henry, New Haven Arms Co. eller Winchester.

Uberti produserer også en mer tro kopi av Henry-riflen, men disse leveres i kaliber som .44-40 og .45 Long Colt, da randtente .44 Henry-patroner ikke produseres lenger. Disse våpnene brukes ofte i konkurranseformer som cowboyskyting og av borgerkrigsreenactors i USA.

 

## Referanser
Jock Stein

**John «Jock» Stein** (født 5. oktober 1922 i South Lanarkshire, død 10. september 1985 i Cardiff) var en britisk fotballspiller og fotballtrener. Han ble den første trener av et lag fra De britiske øyer som vant Serievinnercupen, og dette var med Celtics «Lisbon Lions» i 1967. Stein ledet også Celtic til ni sammenhengende nasjonale mesterskap i årene 1966 til 1974. I tillegg var Jock Stein den første ikke-katolikken til å være manager for klubben, og en av de første ikke-katolikkene til å spille for Celtic (1951–1956). Stein måtte legge opp som profesjonell fotballspiller i 1956 etter å ha skadet seg stygt i ankelen i en treningskamp i Colraine. Det ble betennelse i såret i ankelen, og det var årsaken til den karakteristiske haltingen i ganglaget, som Stein var kjent for. Som hans gode venn Bill Shankly, var også Stein sosialist, en politisk overbevisning som han utviklet i gruvene i Coatbridge, der han jobbet fra han var 17 år gammel, kombinert med spill for bl.a. Albion Rovers. Først etter overgangen til walisiske Llanelli i 1950, ble Stein fulltids profesjonell fotballspiller. Han mottok da 12 britiske pund i ukelønn, noe som var svært bra på den tiden.

Etter et 44-dager langt opphold som manager for Leeds United i 1978, ble Stein på nytt utnevnt til skotsk landslagssjef. Han førte Skottland denne gangen til to VM-sluttspill (1982 og 1986), men fikk aldri oppleve det siste sluttspillet. I siste kvalifiseringskamp, 10. september 1985, spilte Skottland 1-1 borte mot Wales på Ninian Park i Cardiff. På slutten av kampen fikk Stein hjerteinfarkt og han døde kort tid etter i den skotske garderoben på Ninian Park, bare 62 år gammel. Dødsfallet var et sjokk for hele den skotske fotballfamilien, men særlig for den skotske assistenttreneren, Alex Ferguson, som regnet Stein som sin mentor og store forbilde. Ferguson ledet Skottland i VM i Mexico i 1986, men laget kom ikke lenger enn de tre kampene i innledende gruppespill.

Blant Jock Steins meritter er ett europeisk mesterskap (Celtic FC i 1967), ti skotske ligamesterskap, ni skotske cupmesterskap og seks skotske ligacupmesterskap. Alle mesterskapene ble vunnet med Celtic, bortsett fra ett cupmesterskap med Dunfermline Athletic FC i 1961.

I 1964 gikk ferden videre til Easter Road i Edinburgh. Stein var manager i én sesong for Hibernian FC (1964-1965), før engelske Wolverhampton Wanderers ønsket hans tjenester. Ved en slags budkrig fikk styreformann Kelly i Celtic overtalt ham til å ta over roret på Parkhead. Etter et kort opphold i Leeds United AFC i 1978, ble han  samme år, og fram til sin død i 1985. Han ble i 2003 valgt til den beste skotske fotballtrener noensinne i avisen *[[Sunday Herald]]*.

Stein var kommandør av Order of the British Empire.

## Referanser


## Eksterne lenker
*
California-øya

**California-øya** viser til en langvarig europeisk misforståelse tilbake på det 16. århundre, om at California ikke var en del av fastlandet i Nord-Amerika, men heller en stor øy separert fra kontinentet av et sund nå kjent som Californiabukta.

Mistforståelsen er en av de mest kjente kartografiske feilene i historien, og ble avbildet på en rekke kart i det 17. og 18. århundre, til tross for motstridende beviser fra forskjellige oppdagere. Til å begynne med gikk legenden ut på at California var et slags paradis, lik Edens hage eller Atlantis.

Første gangen legenden om «California-øya» ble nevnt var i romanen *[[Las sergas de Esplandián]]* av Garci Rodríguez de Montalvo i 1510, oppfølgeren til Montalvos mer kjente historie om Amadis de Gaula.

## Eksterne lenker
* California som en øy
Albert Engström-prisen

**Albert Engström-prisen** (svensk: *Albert Engström-priset*) deles ut av Albert Engström-sällskapet til enkelt personer eller sammenslutninger som oppfyller et eller flere av følgende kriterier:

*at aktivt og i høy grad å ha medvirket til at Albert Engströms verker holdes levende
*at aktivt å ha medvirket til at kunnskapen om og/eller interessen for Albert og hans verker blir spredd
*at i sin produksjon ha virket i Alberts ånd – enten ved bilder, tekst, musikk etc. eller gjennom å spre glede, gjennom å kjempe mot gjerrighet, hovmod, dumhet, skinnhellighet eller på annen måte medvirket til en moral i engströmsk ånd.

## Prisvinnere

## Referanser
Stein Rømmerud

**Stein Rømmerud** (født 12. februar 1970) er konserndirektør for kommunikasjon og samfunnskontakt i NorgesGruppen. Han begynte i stillingen 1. april 2020. Han kom fra stillingen som administrerende direktør i Coca-Cola Enterprises Norge AS. Før det var han direktør for kommunikasjon og samfunnskontakt i Coca-Cola Drikker.  Han har tidligere hatt tilsvarende stillinger i samme selskap, og var i perioden 2006 til 2009 direktør for avdelingen for merkevarer og markedskommunikasjon i kommunikasjonsbyrået Burson-Marsteller. 

I perioden 1996–2002 var Rømmerud redaktør i motorsykkelbladet *[[Bike]]*. Han har vært aktiv motorsyklist, testfører, baneinstruktør og tidligere aktiv utøver i roadracing. 

Han kommenterer roadracing på Eurosport og Viasat Motor, og ble kåret til årets norske kommentator på Eurosport i 2002.

## Referanser
Shinji Takahira

**Shinji Takahira** (født 1984) er en japansk friidrettsutøver som konkurrerer på sprintdistansene, hovedsakelig 200&nbsp;meter.

Takahira deltok i OL 2004 der han ble nummer fem i forsøksheatet, og ikke gikk videre til kvartfinalen. Han deltok også i VM&nbsp;2005 i Helsingfors, der han også ble slått ut i forsøksheatet.

Takahira deltok også i VM 2007 i Osaka, der han løp på 20,77 og ble nummer 7 i kvartfinalen, ikke raskt nok til å nå en semifinale. I OL 2008 i Beijing ble han utslått i kvartfinalen. Han fikk imidlertid bronse på stafetten på 4 x 100 meter, sammen med Naoki Tsukahara, Shingo Suetsugu og Nobuharu Asahara.

## Personlige rekorder
* 100 meter – 10,29
* 200 meter – 20,35

## Referanser


## Eksterne lenker
*
Alfons-Bokalen

**Alfons-Bokalen** er en svensk pris som belønner forbilledlig arbeid innen barnekulturen og ble innstiftet i 1992 av forfatteren Gunilla Bergström og Rabén & Sjögren ved 20-årsjubileet for den første boken om Alfons Åberg (på norsk Albert Åberg).

## Liste over prisvinnere

## Referanser
1. Bamble

**1. Bamble speidergruppe** (grunnlagt 8. september 1976) er en speidergruppe under Grenland krets av Norges speiderforbund. Det var den første speidergruppen i Norges speiderforbund med både jenter og gutter i samme tropp.

Gruppen har tilholdssted i speiderhuset på Rugtvedt i Bamble.

## Historikk
Speidergruppen ble startet opp som en avdeling under 1. Brevik speidergruppe 4. oktober 1975, men siden pågangen om å bli speider var stor ble det søkt Norsk Speidergutt-Forbund om å bli selvstendig speidergruppe. Jentespeiding hørte den gang til under Norsk Speiderpikeforbund, mens gruppen derimot ønsket å inkludere jenter og å bruke Norsk Speidergutt-Forbunds program også for jentene. Etter noe diskusjon tillot Norsk Speidergutt-Forbund den 8. september 1976 opprettelsen av 1. Bamble Speidergruppe som en prøvegruppe for felles-speiding. Siden har det vært både jenter og gutter i gruppen. 

1. Bamble Speidergruppe ble dermed den første speidergruppen i Norges speiderforbund med både jenter og gutter.

## Gruppeledere
*1976–?: Tor Nævestad
*?–1998: Roar Isaksen
*1998–1999: Bernt Heyerdahl Follestad
*1999–2003: Arild Follestad
*2003–2010: Per Erling Lauritsen
*2010–2012: Njål-Håkon Natland
*2012–?: Ronny Ervik

## Referanser


##
Fredrik Theokar Salicath

**Fredrik Theokar Salicath** (1847–1911) var en norsk politimester og redaktør. Han ble cand. jur. i 1870 og arbeidet som kopist i Kirke- og undervisningsdepartementet fra 1877. Han ble politifullmektig i 1883. Han ble senere konstabelinspektør i Bergen. I Bergen forbød han buekorpsene, sannsynligvis den største forbrytelse en innflytter kunne gjøre. Han ble så upopulær i Bergen at han  flyttet til Stavanger, og ble politimester der i 1892.

Da han hadde slått rot i Stavanger var han i 1895 med og stiftet St. Johanneslogen St. Svithun og han var den første Ordførende Mester. I Stavanger la han seg også ut med befolkningen og Lars Oftedal spesielt. Det toppet seg da Salicath beordret en redaktør og en oberstløytnant arrestert fordi de hadde sunget *Mellom bakkar og berg* i gaten i Stavanger. Oftedal forlangte at politimesteren ble fjernet og la til at han gjerne kunne bli lensmannsdreng i Kautokeino. Han måtte forlate Stavanger i 1897 og ble deretter politimester i Larvik samme år. 

I Larvik la han seg også ut med befolkningen. Han oppførte seg så bøllete mot ofrene etter en brann at det førte til opptøyer utfor hans bolig og politistasjonen ble bombardert med stein. Politimester Salicath valgte da å innkalle hæren for å slå ned opprøret. Etter denne episoden trakk Salicath seg tilbake som politimester og ble redaktør av *[[Norsk Lovtidende]]* i 1904. 

I Stavanger brukes fortsatt uttrykket *Å Salicath* som et finere banneord.

## Publikasjoner
* *Familien von Schlanbusch med indgiftede familier : 1665-1890*, Bergen 1892
* *Frimurernes sangforening : meddelelser*, Christiania 1907

## Referanser


## Kilder
* Om brannen og opprøret i Larvik i 1903
* www.aftenbladet: Å Salicath, for en bølle du var
Ørjan Hopen

**Ørjan Hopen** (født 19. mars 1992) er en norsk fotballspiller. 

Han er sønn av tidligere Sogndalspiller Arild Hopen. Hopen fikk sitt gjennombrudd i 2011-sesongen for Sogndal, og gjorde seg bemerket i Tippeligaen med sin skuddsikre venstrefot.

## Referanser


## Eksterne lenker
* 
* 
*  Ørjan Hopen til Bryne FK på lån
Yuko Arimori

**Yuko Arimori** (japansk: 有森 裕子, født 17. desember 1966) er en japansk tidligere friidrettsutøver som konkurrerte i maraton.

Arimori deltok i VM 1991 i Tokyo der hun kom på fjerdeplass. Under OL 1992 i Barcelona tok hun sølvmedaljen, bare åtte sekunder bak gullvinneren Valentina Jegorova.

Hun deltok også under OL 1996 i Atlanta, der hun ble nummer tre etter Fatuma Roba og Jegorova.

## Personlig rekord
* 2.26.39

## OL-medaljer
* 1992  Barcelona -  Sølv i friidrett, maraton, damer  Japan
* 1996  Atlanta -  Bronse i friidrett, maraton, damer  Japan

## Referanser


## Eksterne lenker
*
Lucky Lips

**«Lucky Lips»** er en amerikansk sang, skrevet av Jerry Leiber og Mike Stoller. Den ble opprinnelig spilt inn på single av Ruth Brown i 1957 og av Cliff Richard og The Shadows i Abbey Road Studios, London, 8. mars 1963. Produsent var Norrie Paramor. Richards tyskspråklige versjon, «Rote lippen soll man küssen», med tekst av Hans Bradtke, ble en nummer én-hit i Vest-Tyskland.

## Utgaver

## Andre versjoner
Med svensk tekst av Christer Jonasson heter den «Slit och släng». Siw Malmkvist hadde en ni uker lang hit med sangen på Svensktoppen i perioden 5. november 1966 &ndash; 14. januar 1967, med topplasseringen # 2.

I 1969 ble en katalansk versjon, «Llavis de mel» (*Honninglepper*), inkludert på *Tots Som Pops*, den første LP-platen til den katalanske gruppen La Trinca. Teksten var oversatt av forfatteren Jaume Picas.

## Norske versjoner
Day Seedland, Steinar Fjeld, G. Johansen (fritt etter Frimann Clasen) og Viggo Sandvik har skrevet norske tekster. Seedlands versjon bærer tittelen «Slit og strev», Fjelds versjon heter «Heldiggris», Johansens versjon heter «Lykkelitens lykkelige liv», mens Sandviks versjon heter «Mørke slips og pene jakker». 

### Innspillinger

## Listeplasseringer

## Referanser


## Eksterne lenker
*
Ari Ichihashi

**Ari Ichihashi** (japansk: 市橋 有里, født 1977 ) er en japansk tidligere friidrettsutøver som konkurrerer i maraton.
 
Ichihashis fremste meritt er sølvmedaljen (bak Jong Song-ok) under VM 1999 i Sevilla. Hund deltok også under OL 2000 i Sydney, der ble hun nummer fire.

## Personlig rekord
* Maraton – 2:27.02

## Referanser


## Eksterne lenker
*
Junko Asari

**Junko Asari** (japansk: 浅利純子, født 22. september 1969) er en japansk tidligere friidrettsutøver (maratonløper).

Asari ble verdensmester i maraton under VM 1993 i Stuttgart. I tillegg deltok Asari under OL 1996 der hun ble nr. 17. Asari har også vunnet Tokyo maraton to ganger.

Asaris personlige rekord på maraton er 2.26.10 fra Osaka i 1994.

## Referanser


## Eksterne lenker
*
Acciano

**Acciano** er en kommune og landsby i provinsen L'Aquila i regionen Abruzzo i Italia. Den lille, middelalderske byen ligger i Subequana-dalen og er en del av Sirentina fjellsamfunn. Landsbyen er godt kjent i Italia for sin produksjon av rødvin av høy kvalitet.

Acciano har flere frazioni: Beffi, Roccapreturo, San Lorenzo og Succiano.

## Geografi
Omgitt av grønn eikeskog, ligger Acciano på stein mellom fjellene Bufame Fitte. Denne beliggenheten sørger for et vakkert syn over høydedragene i Sirente. De bratte skråningene omgir 
dalen som elven Aterno renner igjennom. Området ligger 450-1303 moh. Landsbyen ligger omtrent 35&nbsp;km fra L'Aquila som er hovedstaden både i regionen Abruzzo og provinsen L'Aquila. Sulmona ligger ca. 37&nbsp;km unna.

## Bygninger
I landsbyen finnes enkelte historiske bygg som stammer fra middelalderen. På den tid var byen befestet. Det historiske senteret i Acciano som er lukket av vegger på alle sider, finnes fortsatt. Bygningene her ble bygget i det 14. århundre, og på 1600-tallet ble mange bygg bygget om eller rehabilitert.

Viktige monumenter i landsbyen inkluderer SS Peter og Lourence-kirken, S. Petronillakirken og renessansefontenen.

## Referanser


## Eksterne lenker
*
Helsekostbutikk

**Helsekostbutikk** er en butikk som først og fremst selger helsekost i form av kosttilskudd og naturmidler. Normalt omfatter også sortimentet økologiske matvarer, økologisk hudpleie, hjelpemidler, sportsernæring, samt andre velværeprodukter. 

90% av helsekostbutikkene i Norge er medlem av Bransjerådet for Naturmidler. Bransjerådet er en serviceorganisasjon for helsekostbransjen i Norge. BRN arbeider langsiktig og overgripende med utdanning, produktkontroll, myndigheter, forbrukerinformasjon og internasjonale kontakter. BRNs målsetning er å skape tillit til helsekostbransjen.

Helsekostbransjen, de utsalgsstedene som selger helsekost, består først og fremst av helsekost- dagligvare- og apotekkjedene. I 2009 hadde disse tre salgskanalene over 85% av markedet totalt. I 2009 mistet helsekost- og dagligvarekjedene andeler av salget, mens apotek og nettbutikkene vokste som salgskanal i denne bransjen. I 2009 hadde postordre- og nettbutikker ca. 8% av totalsalget i bransjen.

## Eksterne lenker
* Bransjerådet for Naturmidler
Al-Mishraq

**Al-Mishraq** er en bedrift lokalisert ved Mosul som produserer svovel. Den eies av statsapparatet i Irak.

I juni 2003 oppstod en brann som forårsaket det største menneskeskapte utslippet av svoveldioksid som er blitt registrert. Brannen regnes for å ha vært påsatt.
Alvar Appeltoffts Minnespris

**Alvar Appeltoffts Minnespris** (**Alvarpriset**) er en svensk pris som deles ut for *omfattende og betydningsfullt ideelt arbeid av varig verdi innen svensk [[science fiction-fandom]]*.

Prisen, som består av et kunstverk og en pengesum, deles ut etterfølgende år. Prisen for 2007 deles altså ut i 2008.

## Liste over prisvinnere

## Eksterne lenker
* Stiftelsen Alvar Appeltoffts Minnesfond
Gilles Quénéhervé

**Gilles Quénéhervé** (født 17. mai 1966 i Paris) er en fransk tidligere friidrettsutøver (sprinter) som hovedsakelig konkurrerte på 200 meter.

Karrierens høydepunkt var sølvmedaljen under VM 1987 i Roma, bak amerikanske Calvin Smith, med tiden 20,16, som fortsatt er fransk rekord.

Året etter, i OL i Seoul, ble det bronsemedalje på 4 x 100 meter, sammen med lagkameratene Bruno Marie-Rose, Daniel Sangouma og Max Morinière.

## Referanser


## Eksterne lenker
*
Heterozygot fordel

En **heterozygot fordel** oppstår når samme mutasjon har negativ effekt på individer som er homozygote for mutasjonen og positiv effekt for individer som er heterozygote. Den er kun aktuell for autosomalt recessive tilstander.

Enhver mutasjon i et gen vil endre noe ved organismen det gjelder. I svært mange tilfeller fører mutasjoner til nedsatt funksjonsevne. Noe er «feil», og organismen fungerer ikke så bra som den ville ha gjort uten mutasjonen. Individer med slike mutasjoner vil etterhvert dø ut, ettersom de stiller svakere enn normale (ikke-muterte) individer i kampen for å overleve (negativ seleksjon). 

Antall individer med en gitt mutasjon vil altså i løpet av noen generasjoner gå ned mot null, eller i det minste holde seg lavt (under 1%), dersom mutasjonen har negative følger. I noen tilfeller ser man imidlertid at antallet holder seg høyt, selv om mutasjonen er negativ. Dette skyldes det man kaller heterozygot fordel.

Fordelen gjelder kun autosomalt recessive tilstander/sykdommer/mutasjoner. Disse vil ikke uttrykkes hos individer som er heterozygote for mutasjonen (altså de som kun har mutasjonen på det ene av to homologe kromosomer). Samtidig kan de likevel potensielt føre til andre, positive effekter, som faktisk uttrykkes. Dermed får de heterozygote bærerne av mutasjonen en fordel, både ovenfor normale individer, og ovenfor homozygote bærere (som er svekket i forhold til normalen).

I mennesket er sigdcelleanemi et vanlig eksempel. Mutasjonen som gir sigdcelleanemi, gjør samtidig en heterozygot bærer av mutasjonen mer resistent mot malaria. I områder der malaria er en vanlig sykdom, vil derfor denne mutasjonen overleve gjennom flere generasjoner. Den økte dødeligheten på grunn av sigdcelleanemi (blant de som er homozygote for mutasjonen) vil bli veid opp av den økte overlevelsen av malaria blant de som er heterozygote for mutasjonen.
Innocent Egbunike

**Innocent Ejima Egbunike** (født 1961) er en nigeriansk tidligere sprinter, best kjent som sølvvinner på 400 meter i VM 1987, samt bronsemedaljør på 4 x 400 meter fra OL 1984.

Hans personlige rekord på 200 meter, 20,43 ble, ble satt da han vant Universiaden i 1983.

## Annet
Egbunike er trener for Angelo Taylor, gullvinner i 2008-OL (400 meter hekk).

## Personlige rekorder
* 100 meter – 10,15 s (1984)
* 200 meter – 20,42 s (1983)
* 400 meter – 44,17 s (1987)    
* 800 meter – 1.51,1 m (1986)

## Referanser


## Eksterne lenker
*
Peter Elliott

**Peter Elliott** (født 9. oktober 1962 i Rotherham, Yorkshire) er en engelsk tidligere friidrettsutøver som representerte Storbritannia internasjonalt.

Karrierens høydepunkt er sølvmedaljen på 1500 meter fra OL 1988, etterfulgt av sølvmedaljen på 800 meter fra VM 1987.

Det noe bemerkesesverdige med Elliot's karriere er at han hadde en fulltidsstilling utenom.

## Referanser


## Eksterne lenker
*
Bakkhest

**Bakkhesten** er en mytologisk vannhest beslektet med nøkken. I svensk folketro er den kjent som *Bäckahäst* mens den i keltisk mytologi er kjent som *Kelpie*. Bakkhesten blir fremstilt både som svart og som hvit. Det sies at den er en savnet ponni og blir i gjenkjent på den konstant dryppende manen. Hårlaget til bakkhesten er som en sels, glatt men iskaldt når det blir tatt på.
Winchester Model 1866

**Winchester Model 1866** er et repetergevær med bøylemekanisme og rørmagasin som ble videreutviklet fra Benjamin Tyler Henry's Henry Modell 1860. Modell 1866 bruker den samme .44 Henry patronen som Henry Modell 1860 og hadde den samme distinkte glidekassen i gul kanonbronse. Våpenet ble produsert av Winchester Repeating Arms, tidligere **New Haven Arms Company** lenge etter at selskapet gikk over til å produsere 1876-modellen med låsekasse i stål.

## Historie
### Utvikling
Modell 1866, også kjent under kallenavnet **yellowboy** pga. metallet i låsekassen (en bronselegering kalt gunmetall, ofte feilaktig angitt som messing), var den første Winchester-riflen. Den ble ofte bare referert til som *Winchester* frem til introduksjonen av Modell 1873. Den viktigste forbedring fra Henry Modell 1860 var at man la til en ladeport i låsekassens høyre side og fjernet ladeåpningen i front av rørmagasinet. Dette gjorde også at man kunne ha et lukket magasinrør på Modell 1866, istedenfor det åpne røret der patroner, tilbringer og fjær var eksponert for fuktighet og skitt som Henry riflen hadde. Modell 1866 fikk også et forgrep i tre, noe Henry Modell 1860 ikke hadde hatt, som en beskyttelse mot det varme løpet. Deler av disse forandringene er kreditert en ansatt ved fabrikken ved navn **Nelson King**, og ladeporten blir kalt «King's gate».

### Militær bruk
Winchester 1866 ble kjøpt inn av forsvaret i flere land, og ble brukt med stort hell av osmanerne under beleiringen av Plevna i den russisk-tyrkiske krig (1877–1878). Også Frankrike kjøpte seks tusen rifler under den fransk-prøyssiske krig. Det fantes både lange muskett-utgaver til militær bruk og kortere karabin-utgaver tenkt brukt til saltasker i det ville vesten.

### Amunisjon
En svakhet ved riflen var ammunisjonen .44 Henry som var en randtenningpatron og var derved ikke spesielt kraftig og med begrenset rekkevidde. Dette gjore våpenet uegnet til militær bruk annet enn i spesielle situasjoner slik som beleiringen av Plevna, og våpenet ble i all hovedsak brukt av sivile. Forsøk med å konvertere riflen til sentertenningpatronen .44-40  viste at gunmetall-låsekassen ikke var sterk nok til å håndtere den kraftigere ammunisjonen. Det ble derfor utviklet låskasser i stål, noe som ledet til den forbedrede Winchester Modell 1873 for .44-40-patronen.

### Moderne produksjon
Produksjonen av «Yellowboy» fortsatte helt fram til 1898, på tross av at Winchester lanserte flere forbedrede modeller i samme tidsrom. Selv om modellen ikke lenger lages av Winchester, blir den fortsatt produsert av andre fabrikanter til westernskyting og samlere som liker den gyldne låsekassen og er i dag kamret for .44-40 og andre moderne pistolpatroner med sentraltenning.

## Referanser
José Barbosa

**José Luíz Barbosa** (født 27. mai 1961 i Três Lagoas) er en brasiliansk tidligere mellomdistanseløper, som vant sølvmedalje på 800 meter i VM 1991 i Tokyo. Noen uker før mesterskapet hadde han vunnet distansen under et stort stevne i Zürich, og var favoritt før VM, men måtte se seg slått av kenyanske Billy Konchellah.

Karrierens raskeste 800 meter, 1.43,08 i Rieti, ble gjennomført kun kort tid etter Tokyo-VM.

## Referanser


## Eksterne lenker
*
Dagens Nyheters kulturpris

**Dagens Nyheters kulturpris** er en svensk kulturpris som ble innstiftet av avisen *[[Dagens Nyheter]]* 8. mai 2007. Prisvinneren får SEK 50 000 og en statue av Eva Lange.

Avisens lesere stemmer via sms eller på nettet på fem kandidater, utpekt av avisens kritikere i innen musikk, litteratur, film, scenekunst og kunst & form. Dessuten finnes en jury, bestående av Benny Andersson, Sune Nordgren, Monika Fagerholm, Leif Zern, Nina Persson og Maria Schottenius.

## Referanser
Jan Thore Grefstad

**Jan Thore Grefstad** (født 1978) er en norsk vokalist oppvokst i Båtsfjord i Finnmark.

Han er best kjent fra heavy metal-bandene Highland Glory, Wild Willy's Gang, og Divided Multitude. Han var i en periode medlem av black metal-bandet Frostmoon. Han forlot Highland Glory i oktober 2007 for å danne Saint Deamon sammen med Ronny Milianowicz og  Magnus 'Nobby' Norberg fra Dionysus.

## Utgivelser
* Highland Glory – *From the Cradle to the Brave* (2003)
* Highland Glory – *Forever Endeavour* (2005)
* Wild Willy's Gang – *Camouflage* (2005)
* Saint Deamon – *In Shadows Lost From The Brave* (2008)
* Saint Deamon – *Pandeamonium* (2009)

## Eksterne lenker
* 
* Highland Glory hos Encyclopaedia Metallum
* Wild Willy's Gang hos Encyclopaedia Metallum
* Saint Deamon hos Encyclopaedia Metallum
Edvardpriset

Den svenske Kvällspostens **Edvard-pris** ble innstiftet til minne om skuespilleren og underholderen Edvard Persson. Prisen består av en statuett laget av malmöskulptøren Thure Thörn og tildeles årets svenske underholder. Prisen har blitt utdelt hvert år siden 1979. 

## Liste over prisvinnere
South of the Border

**«South of the Border»** er en amerikansk populærmusikksang, skrevet av Michael Carr (melodi) og Jimmy Kennedy (tekst). Den beskriver en reise til Mexico.

Sangen ble publisert i 1939 til filmen med samme navn med countrystjernen Gene Autry i hovedrollen.

## Innhold
I teksten ser en mann tilbake med anger og smerte for å ha løyet til kvinnen han ikke kunne glemme (*«...and now as I wonder, my thoughts ever stray...»*) og returnerte for sent, nettopp idet hun forberedte seg på bryllup. Teksten er sidestilt med musikken, som swinger med synkopert glede.

## Versjoner
Sangen ble en hit i 1939 for Shep Fields med sang av Hal Derwin.

Den har blitt spilt inn på plate av mange artister, men de best kjente versjonene er med Autry samt Frank Sinatra (1953).

Sangen ble spilt inn i august 1961 av Patsy Cline og utgitt på albumet *Patsy Cline Showcase*. Den finnes på Herb Alperts album *South of the Border* fra 1964.

## Norske versjoner
Tola (Torleif Larssen) har skrevet en norsk tekst og Øystein Sunde har skrevet en mer humoristisk norsk tekst. Tolas versjon bærer tittelen «Sollyse dager ved Mexicos strand». Sundes versjon heter «Saus over bordet». 

### Innspillinger

## «Saus over bordet» med Øystein Sunde

Øystein Sunde ga ut en norsk coverversjon med tittelen «Saus over bordet» i september 1981 på Sundes musikkalbum *[[Barkebille boogie]]* (Philips 6327&nbsp;046). Sunde skrev selv den norske teksten og tittelen «Saus over bordet» ligner fonetisk på «South of the Border». Handlingen i Sundes tekst foregår på Danskebåten, hvor diverse matretter og bølger fra havet får en uheldig virkning på maven. Både tekst, noter og tilhørende tegning til «Saus over bordet», ble publisert i boka  *Kjekkere å ha&ndash;2* i 1992.

## Musikere og instrumenter <small>(«Saus over bordet»)</small>

*Øystein Sunde: vokal, gitar, rytmeeffekter (utført med stemmen)
*Jan Einar Johnsen: orgel (philicorda)

En konsertversjon av sangen ble utgitt 30. august 2012 på livealbumet *[[Live på Svalbard -82]]* (som var en bonus-CD i samleboksen *[[Puslespill (Øystein Sunde)|Øystein Sunde]]*). Opptaket er fra januar 1982.

## Referanser
Grunnmurspapp

**Grunnmurspapp** er en tykk asfaltpapp som legges mellom grunnmuren og svillen i en vegg av bindingsverk som fuktsperre mellom mur og trevirke. Grunnmurspapp selges på rull i bredder som passer til vanlige svillebredder. Den rulles ut på *murkronen* etter at grunnmuren er ferdig, enten den er støpt av betong eller av murverk.

## Se også
* Knotteplast

## Eksterne lenker
* byggwiki.hisf.no
Domingos Castro

**Domingos Silva Castro** (født 22. november 1963 i Guimarães) er en portugisisk tidligere friidrettsutøver (langdistanseløper), best kjent for å ha vunnet sølvmedalje på 5000 meter under VM 1987 i Roma. I tillegg har han seirer i Paris Marathon (1995), på 2.10.06 og Rotterdam Marathon (1997), på karrierens bestetid, 2.07.51.

## Referanser


## Eksterne lenker
*
Aielli

**Aielli** er en kommune og landsby i provinsen L'Aquila i regionen Abruzzo i Italia. Den er lokalisert på sletten der den tidligere Fucinosjøen lå, i Marsica. Kommunen med ca. 1&nbsp;500 innbyggere har Aielli Stazione som frazione. 

Aielli ble nevnt som *Ajelli* for første gang i 1280. Dette ordet stammer fra det latinske ordet *Agellum*. Byen ble skadet av et jordskjelv i 1915, men har et tårn fra middelalderen som nå huser et astronomisk observatorium åpent for alle.

## Referanser


## Eksterne lenker
*
Halvor Løvold

**Halvor Løvold** (født 14. mai 1875 på Røed i Øyestad, død 20. oktober 1950) var en norsk stortingsrepresentant og ordfører for partiet Høyre.

Løvold var sønn av kjøpmann Thomas Løvold (1836–1924) og Birgithe Jensen (1844–1924), og tok utdannelse som sjøoffiser i 1896. Han tjenestegjorde i Marinestyret fra 1902 til 1907 og var kaptein i marinen fra 1904 til 1919. Han var administrerende direktør i Arendals Dampskibsselskab fra 1907 til 1945.

Han ble utnevnt til ridder av St. Olavs Orden den 30. juli 1932.

## Stortingsaktivitet
* 1916–1918: Representant for Arendal og Grimstad
* 1931–1933: Representant for valgkretsen Kjøpstedene i Telemark og Aust-Agder fylker

### Fagkomiteer
* 1916–1918: Medlem i Militærkomiteen
* 1931–1933: Medlem i Vei- og jernbanekomiteen

## Lokalpolitikk
* 1922–1925: Medlem av Arendal bystyre
* 1925: Ordfører i Arendal
* 1925–1928: Medlem av Arendal bystyre
* 1928–1931: Medlem av Arendal bystyre
* 1931–1934: Medlem av Arendal bystyre

## Se også
* Liste over ordførere i Arendal

## Referanser


## Kilder
* Stortingsbiografi 

## Eksterne lenker
*
Jon Ridgeon

**Jonathan ("Jon") Peter Ridgeon** (født 14. februar 1967 i Bury St. Edmunds, Suffolk) er en britisk tidligere friidrettsutøver som konkurrerte på 110 meter hekk.

Gjennombruddet kom i 1985 med gullmedalje i junior-EM, foran landsmann Colin Jackson. I 1986 ble det sølvmedalje i junior-VM, etter ovennevnte Jackson. Karrierens høydepunkt var sølvmedaljen fra VM 1987 i Roma. Ridgeon fikk en kort karriere pga. skadeproblemer.

## Personlige bestenoteringer
* 110 m h – 13.29 (Zagreb, Kroatia, 15. juli 1987)
* 400 m h – 48.73 (Rieti, Italia, 6. september 1992)

## Referanser


## Eksterne lenker
*
Soini Nikkinen

**Soini Mikael Nikkinen** (født 19. juli 1923 i Kiuruvesi, død 2. juni 2012) var en finsk spydkaster.

Nikkinen vant EM-bronse i spydkast i Bern i 1954 med et kast på 73,38 meter. I OL i 1948 i London ble han nummer tolv, og i OL i 1952 på hjemmebane ble han nummer åtte.

24. juni 1956 satte Nikkinen ny verdensrekord med 83,56 meter, men rekorden ble bare stående i seks dager, inntil polske Janusz Sidło kastet 83,66 meter i Milano.

## Referanser


## Eksterne lenker
*
Heracles Almelo

**Heracles Almelo** (normalt bare kjent som **Heracles**) er en nederlandsk fotballklubb fra Almelo i provinsen Overijssel. Heracles Almelo ble grunnlagt den 3. mai 1903, har vunnet Eredivisie to ganger i henholdsvis 1927 og i 1947. Klubben spiller sine hjemmekamper på Erve Asito.

## Spillerstall
Oppdatert 22. mai 2024.

### Utlånte spillere

## Meritter
* **[[Eredivisie]] (2)**: 1927 og 1947

## Kjente spillere med tilknytning til klubben
*  Diego Biseswar
*  Henk ten Cate
*  Rob Friend
*  Ragnar Klavan
*  Dick Kooijman
*  Kai Michalke
*  Martin Pieckenhagen
*  Martin Christensen

## Referanser


## Eksterne lenker
*
Dai Tamesue

**Dai Tamesue** (japansk: 為末 大, født 3. mai 1978) er en japansk friidrettsutøver (hekkeløper). To ganger har han tatt bronsemedalje i internasjonale mesterskap, i VM 2001 i Edmonton og VM 2005 i Helsingfors. I Edmonton satte han sin personlige rekord på 400 meter hekk med tiden 47,89.

## Referanser


## Eksterne lenker
*
Ove Andersen

**Ove Andersen** (født 5. mai 1878 i Arendal, død 21. juni 1928) var en norsk høyesterettsadvokat, sorenskriver og politiker. Han var stortingsrepresentant for partiet Høyre i valgkretsen Kjøpstedene i Telemark og Aust-Agder fylker i to perioder 1925–1930.

Andersen ble født i Arendal og var sønn av sorenskriver Ove S. Andersen (1841–1923) og Hildborg Elisabeth Conradi (1855–1878). Han ble utdannet cand.jur. i 1901. Han var overrettssakfører i Arendal fra 1903 til 1910, deretter høyesterettsadvokat. Han ble utnevnt til sorenskriver i Nedenes 12. november 1926. Han giftet seg i 1912 med Margarethe Ugland Kløcker (1890-1947) fra Arendal, av adelslekten Kløcker.

### Fagkomiteer
* 1925–1927: Medlem i Utenriks- og konstitusjonskomiteen
* 1928–1930: Medlem i Justiskomiteen

## Lokalpolitikk
* 1910–1913: Medlem Arendal bystyre
* 1913–1916: Medlem Arendal bystyre
* 1916–1919: Medlem Arendal bystyre
* 1919–1922: Ordfører Arendal bystyre
* 1922–1924: Ordfører Arendal bystyre
* 1925–1928: Medlem Arendal bystyre

## Referanser




## Eksterne lenker
*
Shingo Suetsugu

**Shingo Suetsugu** (japansk: 末續 慎吾, født 1980) er en japansk friidrettsutøver som konkurrerer på sprintdistansene.

Suetsugu deltok i OL 2000 i Sydney der han løp 200 meter, men ble slått ut i semifinalen. Han deltok på samme distanse i VM 2001 i Edmonton, men kom heller ikke denne gangen til finalen. Det gikk imidlertid bedre i VM 2003 i Paris, der han tok bronse på 200 meter etter amerikanerne John Capel og Darvis Patton.

Suetsugu deltok på 100 meter i OL 2004 i Athen, men gikk ikke videre fra kvalifiseringen. Han var med på det japanske stafettlaget på 4 x 100 meter stafett som ble nummer fire. I VM 2005 i Helsingfors ble han utslått i semifinalen på 200 meter, og i VM 2007 i Osaka gikk han ikke videre fra sitt forsøksheat.

I OL 2008 deltok han på 200 meter individuelt, men gikk ikke videre fra kvalifiseringen. I tillegg var han med på stafetten, der Japan tok bronsemedaljene etter Jamaica og Trinidad og Tobago. De andre på laget var Nobuharu Asahara, Naoki Tsukahara og Shinji Takahira.

## Referanser


## Eksterne lenker
*
Skipsoffiser

**Skipsoffiser (sivile skip)-**

er en betegnelse for tjenestegjørende personell med maritim utdannelse som sammen med fartstid gir rett til skipsoffisersertiftkat i et bestemt fagområde.

Eksempler på skipsoffiserer er skipsfører, overstyrmann, styrmann, maskinsjef («chief»), maskinist, stuert, purser og tidligere ,  

**Skipsoffiser (militært/marine)-** 

er generell benevnelse for marineoffiser når han/hun tjenestegjør ombord i et sjømilitært skip/fartøy. Som skipsoffiser leder han som regel en av en skipets avdelinger (detaljorganisasjon), men vil som oftest inngå i flere offisersfunksjoner, eksempelvis vakttjenesten. Skipsoffiser er utdannet som marineoffiser ved en av Sjøkrigsskolens akademiske profesjonslinjer. Skipssjef sammen med skipets øverste ledelse, benevnes ikke som skipsoffiserer ved tilbeordring, men med sin funksjonelle tittel/funksjon de skal ha ombord. Skipsoffiserenes og skipets øverste ledelses militære gradsnivå, vil være harmonisert med skipstype og skipets sjømilitære funksjoner. 

## Se også
*Dekksoffiser
International Sikh Youth Federation

**International Sikh Youth Federation** (ISYF) er en militant gruppe som ble grunnlagt i Storbritannia som en internasjonal avdeling i 1984. Gruppen har som mål å skape et eget hjemland for alle sikher som skal hete Khalistan og ligge i India. 

Gruppen blir regnet som terroristgruppe i henhold til terrorismelovverket i Storbritannia, India, Canada og USA. I 1985 bombet gruppen flyet Air India Flight 182. Det blir regnet som det dødeligste flyangrepet før terrorangrepet den 11. september 2001. 

ISYF-medlemmer har vært engasjert i terrorangrep, drap og bombeangrep mot både indiske mål og mot moderate sikher som ikke støtter deres væpnede kamp for Khalistan. Organisasjonen har også samarbeidet og er assosiert med andre sikh-terrororganisasjoner.
Syðrugøta

**Syðrugøta** (, foreldet dansk skrivemåte: *Sydregøte*) er en bygd på Færøyene. Bygda ligger i Gøtuvík på nordøstkysten av Eysturoy. Den er tett forbundet med nabobygdene Norðragøta og Gøtugjógv. Til sammen har de 1&nbsp;100–1&nbsp;200 innbyggere. Den viktigste næringsveien er fiskeindustrien.

Musikeren Eivør Pálsdóttir kommer fra Syðrugøta.

## Historie
Arkeologiske utgravninger viser at Syðrugøta har vært bosatt siden vikingtiden. Stedsnavnet kommer av «gate» og viser til at ferdselsveien mellom bygdene ved Skálafjørður og bygdene i nordøst passerte her. Det usikkert om Norðragøta eller Syðrugøta er den eldste bosetningen, men siden navnet Gøta pleier å vise til Norðragøta, regnes den som høvdingesetet for Tróndur í Gøtu, som nevnes i Færøyingesaga. Syðrugøta er første gang nevnt skriftlig i en jordebok fra 1584. Opprinnelig bestod Syðrugøta av to grender, Niðri við Hús og Úti í Grógv.

En gammel legende vil ha det til at Gøtu kirkja opprinnelig ble oppført i Syðrugøta, men senere flyttet til Norðragøta som en kollektiv straff for en forbrytelse. Det er fortsatt skilt som peker til stedet hvor kirken og kirkegården lå.

En annen legende forklarer Syðrugøtas store utmarksområder, som strekker seg fra bebyggelsen og ut til et nordlig nes, med at bygdas gjetere hadde et overnattingshus på dette neset om de ikke rakk hjem før det ble mørkt. En av bygdas gjetere var Jákup Dintil, som var kjent for å kunne løpe veldig fort. En natt han var i dette huset tok han to sauetyver på fersk gjerning, og løp hjem og fortalte om tyvene, slik at de ble pågrepet.

## Referanser


## Eksterne lenker
*
Ahmed Salah

**Hussein Ahmed Salah** (født 1956) er en djiboutisk tidligere maratonløper med bronsemedalje fra OL 1988, samt sølvmedaljer i VM (1987 og 1991). I tillegg vant han «IAAF World Marathon Cup» i 1985.

Salah har en personlig rekord på 2.07,07 fra april 1988 i Rotterdam. Dette er også den nasjonale rekorden. Han har også nasjonal rekord på 10 000 meter, 28.17,4.

## Fotnoter

## Referanser


## Eksterne lenker
*
Olli-Pekka Karjalainen

**Olli-Pekka Karjalainen** (født 7. mars 1980 i Töysä) er en finsk friidrettsutøver som konkurrerer i sleggekast.

Karjalainen ble juniorverdensmester i 1998 og satte samtidig juniorverdensrekord med 78,33 meter.

Karjalainen var i finalen under VM 1999 og kom på ellevteplass. En plass høyere kom han i VM 2001. Han var også med under OL 2004 i Athen, men han kvalifiserte seg ikke til finalen.

Han ble opprinnelig nummer fem i VM på hjemmebane i 2005, men to av medaljevinnerne er i ettertid blitt diskvalifisert for doping slik at Karjalainen rykket fram til bronseplass. Året etter tok han sin andre mesterskapsmedalje under EM 2006 i Göteborg. Han kastet 80,84 og tok sølv. I VM 2007 i Osaka ble han nummer ni, og året etter ble han sjettemann i OL i Beijing.

## Personlig rekord
* 83,30 (Lahtis 2004)

## Referanser


## Eksterne lenker
*
Red Hand Defenders

**Red Hand Defenders** (RHD) er lojale og fundamentalistisk protestantiske paramilitær gruppe som ble dannet i 1998 er aktive i Nord-Irland. Gruppen er sammensatt av medlemmer fra Ulster Defence Association og Loyalist Volunteer Force, hvorav de fleste er fortsatt en del av sistnevnte organisasjonen. 

RHD ble først ble kjent da de påtok seg ansvaret for et bombeangrep den 7. september 1998. Dette angrepet drepte Frankie O'Reilly som var offiser i Royal Ulster Constabulary (RUC). Gruppen påtok seg også ansvaret for drapet på Brian Service som var en katolsk sivil den 2. november 1998. Og de påtok seg ansvaret for drapet på Rosemary Nelson, en katolsk advokat, i Lurgan den 15. mars 1999. 

I tillegg til drapene har RHD også stått bak en rekke bombeangrep på katolske familier i Nord-Irland. Det hevdes at RHD hadde ansvaret for å forlate en bombe i kontorene til republikanere i Vest-Belfast. Denne bomben ble senere vellykket uskadeliggjort og skadet ingen. I [januar] 2002 bombet gruppen et fengsel i Nord-Belfast.
Birgit Eriksen

**Birgit Eriksen** (født **Andersen**; 1946 i Oslo) ble Frøken Norge i 1966. Hun kom på sjetteplass i Miss World samme år.

Hun satt i styret i Hjemmet Mortensen.

## Referanser
Elizabeth Loftus

**Elizabeth Loftus** (født 16. oktober 1944) er en amerikansk psykolog som har spesialisert seg på menneskelig hukommelse.

Hun har utført omfattende forskning på feilinformasjonseffekten (misinformation effect) og naturen til falske minner.

Loftus har blitt rangert som nummer 58 i en liste over de hundre mest innflytelsesrike forskerne innen psykologi og er den høyest rangerte kvinnen på listen.

## Referanser


## Eksterne lenker
* 
* 
*
William Van Dijck

**William Van Dijck** (født 24. januar 1961 i Leuven) er en belgisk tidligere friidrettsutøver som hovedsakelig konkurrerte på 3000 meter hinder. 

Han var den første belgier til å vinne en medalje i VM, bronsemedalje i 1987. Bronse ble det også under EM 1994. I 1986 ble han kåret til årets sportsmann i Belgia. Van Dijck la opp i 1997 og jobber nå i en bank i Tessenderlo.

## Referanser


## Eksterne lenker
*